

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinski načelnik**

KLASA: 008-01/20-01/04

URBROJ: 2186/10-02/1-20-01

Vidovec, 28.12.2020.

Na temelju članka 11. stavka 5. i 6. Zakona o pravu na pristup informacijama ("Narodne novine" broj:25/13 i 85/15) i članka 47. Statuta Općine Vidovec ("Službeni vjesnik Varaždinske županije" broj: 04/18), općinski načelnik Općine Vidovec dana 28. prosinca 2020. godine, donosi

**PLAN**

**savjetovanja s javnošću Općine Vidovec za 2021. godinu**

Članak 1.

Donosi se Plan savjetovanja s javnošću za 2021. godinu (u daljnjem tekstu: Plan), kojim se

utvrđuje popis općih te drugih strateških, odnosno planskih akata koji se planiraju donijeti u 2021. godini, a za koje se provodi postupak savjetovanja s javnošću, u smislu Zakona o pravu na pristup informacijama.

Članak 2.

Plan sadrži naziv općeg akta ili dokumenta za koji se provodi savjetovanje, očekivano vrijeme njegova donošenja ili usvajanja, okvirno vrijeme provedbe internetskog savjetovanja te druge predviđene načine za koje se namjerava provesti savjetovanje.

Članak 3.

Plan u tabelarnom prikazu sastavni je dio ovog akta.

Članak 4.

Ako se tijekom godine ukaže potreba za donošenjem općih te drugih strateških odnosno planskih akata koji nisu obuhvaćeni ovim Planom, a spadaju u pitanja o kojima se provodi savjetovanje sa javnošću i za te opće akte provesti će se propisani postupak savjetovanja s javnošću.

O izmjenama Plana savjetovanja Općina Vidovec izvijestiti će javnost objavom na svojoj službenoj internetskoj stranici.

Članak 5.

Postupci savjetovanja s javnošću za navedene akte iz ovog Plana provesti će se u roku trajanja do 30 dana, osim u iznimnom slučaju ako to nije moguće provesti zbog razloga hitnosti koji će se posebno obrazložiti u pozivu za sudjelovanje u postupku.

Članak 6.

Za provedbu ovog Plana zadužuje se Jedinstveni upravni odjel Općine Vidovec.

Članak 7.

Plan savjetovanja sa zainteresiranom javnošću stupa na snagu danom donošenja, a objaviti će se na službenoj internetskoj stranici Općine Vidovec [www.vidovec.hr](http://www.vidovec.hr) i dostupan je javnosti u skladu sa odredbama Zakona o pravu na pristup informacijama.

Općinski načelnik

Bruno Hranić

Tablica 1. Plan savjetovanja s javnošću za 2021. godinu

|  |  |  |  |  |  |  |
| --- | --- | --- | --- | --- | --- | --- |
| **Red.**  **br.** | **Naziv akta ili dokumenta** | **Nositelj izrade nacrta**  **prijedloga akata** | **Očekivano vrijeme donošenja akata** | **Okvirno**  **vrijeme provedbe internetskog savjetovanja** | **Predviđeni načini provedbe savjetovanja**  **(Internet, oglas, javne rasprave, javne skupine i sl.)** | **Donositelj akta** |
| 1. | Statutarna Odluka o Izmjenama i dopunama Statuta Općine Vidovec | JUO Općine Vidovec  Načelnik Općine | I. tromjesečje | do 30 dana | Internet savjetovanje | Općinsko vijeće  Općine Vidovec |
| 2. | Poslovnička Odluka o izmjenama i dopunama Poslovnika Općinskog vijeća Općinskog vijeća Općine Vidovec | JUO Općine Vidovec, Načelnik Općine | I. tromjesečje | do 30 dana | Internet savjetovanje | Općinsko vijeće Općine Vidovec |
| 3. | Prijedlog I. Izmjena i dopuna Proračuna Općine Vidovec | JUO Općine Vidovec, Načelnik Općine | I. tromjesečje | do 30 dana | Internet savjetovanje | Općinsko vijeće Općine Vidovec |
| 4. | Prijedlog Polugodišnjeg izvještaja o izvršenju Proračuna Općine Vidovec za 2021. godinu | JUO Općine Vidovec, Načelnik Općine | II. tromjesečje | do 30 dana | Internet savjetovanje | Općinsko vijeće Općine Vidovec |
| 5. | Prijedlog Strategije razvoja Općine Vidovec | JUO Općine Vidovec, Načelnik Općine | II. tromjesečje | do 30 dana | Internet savjetovanje | Općinsko vijeće Općine Vidovec |
| 6. | Prijedlog Procjene rizika od velikih nesreća na području Općine Vidovec | JUO Općine Vidovec, Načelnik Općine | II. tromjesečje | do 30 dana | Internet savjetovanje | Općinsko vijeće Općine Vidovec |
| 7. | Prijedlog Proračuna Općine Vidovec za 2022. sa projekcijama za 2023. i 2024. te Odlukom o izvršenju proračuna i pripadajućim programima | JUO Općine Vidovec, Načelnik Općine | IV. tromjesečje | do 30 dana | Internet savjetovanje | Općinsko vijeće Općine Vidovec |
| 8. | Prijedlog Plana djelovanja u području prirodnih nepogoda na području Općine Vidovec za 2022. godinu | JUO Općine Vidovec, Načelnik Općine | IV. tromjesečje | do 30 dana | Internet savjetovanje | Općinsko vijeće Općine Vidovec |
| 9. | Prijedlog Plana razvoja sustava civilne zaštite za 2022. godinu | JUO Općine Vidovec, Načelnik Općine | IV. tromjesečje | do 30 dana | Internet savjetovanje | Općinsko vijeće Općine Vidovec |
| 10. | Prijedlog Analize stanja sustava civilne zaštite na području Općine Vidovec za 2021. godinu | JUO Općine Vidovec, Načelnik Općine | IV. tromjesečje | do 30 dana | Internet savjetovanje | Općinsko vijeće Općine Vidovec |
| 11. | Prijedlog II. Izmjena i dopuna Proračuna Općine Vidovec sa pripadajućim programima | JUO Općine Vidovec, Načelnik Općine | IV. tromjesečje | do 30 dana | Internet savjetovanje | Općinsko vijeće Općine Vidovec |